**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 05.06.2023, ora 08:00 – 06.06.2023, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 06.06.2023, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 05.06.2023, la ora 11:00, **Atenţionarea Hidrologică nr. 60,** valabilă în intervalul *05.06.2023 ora 13:00 – 05.06.2023 ora 24:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Someş, Mureş, Olt,* cu posibile depăşiri ale **COTELOR DE ATENŢIE,** astfel:

**- COD GALBEN:** ,,*În intervalul 05.06.2023 ora 13:00 – 05.06.2023 ora 24:00 pe râurile din bazinele hidrografice: Someşul Mare – bazin amonte S.H. Rodna şi afluenţii aferenţi sectorului aval S.H. Rodna (judeţul Bistriţa Năsăud), Someşul Mic – bazin amonte Ac. Gilău şi afluenţii aferenţi sectorului aval Ac. Gilău (judeţele: Bihor şi Cluj), Niraj – bazin superior şi afluenţi bazin mijlociu şi inferior (judeţul Mureş), Arieş – bazin superior şi afluenţi bazin mijlociu şi inferior (judeţele: Alba şi Cluj), Mureş – afluenţii aferenţi sectorului aval confluenţă cu râul Arieş – amonte confluenţă cu râul Târnava (judeţele: Alba şi Cluj), Târnava Mică – bazin amonte S.H. Sărăţeni şi afluenţii aferenţi sectorului aval S.H. Sărăţeni (judeţele: Harghita, Mureş şi Alba), Târnava Mare – bazin amonte S.H. Odorheiu Secuiesc şi afluenţii aferenţi sectorului aval S.H. Odorheiu Secuiesc (judeţele: Harghita, Mureş, Braşov, Sibiu şi Alba), Mureş – afluenţii aferenţi sectorului aval confluenţă cu râul Târnava – amonte S.H. Brănişca (judeţele: Alba, Sibiu şi Hunedoara), Cibin – bazin superior şi afluenţi bazin mijlociu şi inferior (judeţul Sibiu).”*

Această **Atenţionare Hidrologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *ALBA, BIHOR, BISTRIŢA-NĂSĂUD, BRAŞOV, CLUJ, HARGHITA, HUNEDOARA, MUREŞ şi SIBIU (9 prefecturi) - COD GALBEN*.

**RÂURI**

**Debitele au fost în creștere**, ca urmare a precipitațiilor căzute în interval și propagării, pe râurile din bazinul Arieşului şi bazinele superioare ale râurilor: Someş, Someşul Mic, Târnave şi doar prin propagare pe cursurile inferioare ale Mureşului, Jiului şi Ialomiței.

Pe celelalte râuri, debitele au fost relativ staționare, exceptând râurile din bazinele hidrografice: Bega, Timiş, Bârzava, Moravița, Caraş, Nera, Cerna, Vedea, Argeş, cursul Prutului, bazinele superioare şi mijlocii ale Jiului şi Ialomiței şi bazinul inferior al Oltului, unde au fost în scădere.

Scurgeri importante pe versanți, torenți, pâraie, viituri rapide pe râurile mici cu efecte de inundații locale și creșteri mai importante de niveluri și debite, s-au înregistrat şi pe unele râuri mici din centrul şi vestul țării ca urmare a precipitațiilor căzute în interval sub formă de aversă, izolat mai însemnate cantitativ.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râurile din bazinele hidrografice: Timiș, Bârzava, Caraș, Nera, Jiu (exceptând bazinele Motru, Gilort şi Amaradia), Ialomița, pe râurile din bazinele superioare ale Argeşului, Cibinului, Lotrului şi pe cursul inferior al Arieşului și mai mici (sub 30% din normalele lunare) pe râurile din bazinele hidrografice: Iza, Tur, Lăpuș, Crasna, Barcău, Siret (exceptând bazinul Bistriței), bazinul superior al Vedei, afluenții Prutului, unii afluenți din bazinul superior și mijlociu al Oltului și pe râurile din Dobrogea.

În interval s-a situat peste **COTA DE ATENȚIE** râul Sasa la stația hidrometrică Poieni (50+9)-jud. TM.

Se situează peste **COTA DE ATENȚIE** râul Moravița la stația hidrometrică Moravița (250+12)-jud. TM.

În interval a fost emise trei **ATENȚIONĂRI HIDROLOGICE** pentru fenomene imediate.

A fost în vigoare **ATENŢIONAREA HIDROLOGICĂ nr. 60** din 05.06.2023, până la ora 24:00.

**Debitele vor fi în creștere**, ca urmare a precipitațiilor prognozate și propagării, pe râurile din bazinul Arieşului şi bazinele superioare ale râurilor: Someş, Someşul Mic, Crasna, Barcău, Crişul Repede şi doar prin propagare pe cursurile inferioare ale Târnavelor şi Mureşului.

Pe celelalte râuri, debitele vor fi relativ staționare, exceptând râurile din bazinele hidrografice: Bega, Timiş, Bârzava, Moravița, Caraş, Nera, Cerna, Jiu, Vedea, Argeş, Ialomița, cursul Prutului şi bazinul inferior al Oltului, unde vor fi în scădere.

Sunt posibile creșteri de niveluri și debite, pe unele râuri din zonele de deal şi munte, mai ales pe cele din vestul și nord–estul țării, ca urmare a precipitațiilor prognozate sub formă de aversă, izolat mai însemnate cantitativ.

Se va menține peste **COTA DE ATENȚIE** râul Moravița la stația hidrometrică Moravița (250+2)-jud. TM.

**DUNĂRE**

**Debitul la intrarea în țară (secțiunea Baziaș) în intervalul 05.06 – 06.06.2023 a fost în scădere,** având valoarea de 8600 m3/s, peste media multianuală a lunii iunie (6400 m3/s).

În aval de Porțile de Fier debitele au fost în scădere pe sectorul Gruia – Galați și în creștere ușoară pe sectorul Isaccea – Tulcea.

Din informațiile primite în interval, nivelurile se situează peste nivelul corespunzător **FAZEI I DE APĂRARE** la stația hidrometrică Isaccea (380+20)-jud. TL şi Tulcea (320+5)-jud. TL.

**Debitul la intrarea în țară (secțiunea Baziaș) va fi în scădere (8300 m3/s).**

În aval de Porțile de Fier debitele vor fi în scădere.

Nivelurile se vor situa peste nivelul corespunzător **FAZEI I DE APĂRARE** la stațiile hidrometrice: Isaccea (380+19)-jud. TL și Tulcea (320+4)-jud. TL.

***Se situează în faza I de apărare următoarele sectoare de dig:***

- Gârliciu-Dăeni, Ostrov-Peceneaga, Peceneaga-Turcoaia, Măcin-Iglița-Carcaliu, Smârdan-23 August I, Smârdan-23 August II, 23 August-Grindu, Grindu-Canton km 30, Pardina, Crișan, Letea, Sf. Gheorghe (din administrarea ANAR); Măcin, Smârdan, Chilia Veche (din administrarea consiliilor locale) (jud. Tulcea);

- Hârșova–Ciobanu (km 2+500, km 13+950), Ciobanu-Garliciu (km 19+150, km 21+950), Garliciu (km 25+ 450) (jud. Constanța).

***Se situează în faza a II-a de apărare următoarele sectoare de dig:***

- Canton km 30-Ciulineț, Ciulineț–Isaccea, Gorgova, T. Vladimirescu, R3 (din administrarea ANAR); Nufăru-Victoria (din administrarea consiliilor locale); Șosea Măcin-Smârdan (din administrarea CNAIR) (jud. Tulcea).

***Se situează în faza a III-a de apărare următoarele sectoare de dig:***

- R4 (din administrarea ANAR) (jud. Tulcea).

**2.** **Situaţia meteorologică în intervalul 05.06.2023, ora 09:00 –06.06.2023, ora 06:00**

**Administraţia Naţională de Meteorologie** (A.N.M.) a emis în data de 05.06.2023, la ora 10:00, **Atenţionarea Meteorologică nr. 60**, conform căreia:

**- COD GALBEN:** ,, *În intervalul 05 iunie, ora 12 – 05 iunie, ora 22, local vor fi perioade cu instabilitate atmosferică accentuată ce se va manifesta prin frecvente descărcări electrice, averse torențiale, grindină și intensificări ale vântului, la munte și în sudul și estul Transilvaniei. În intervale scurte de timp (1–3 ore) cantitățile de apă vor fi de 20...25 l/mp și izolat de peste 30 l/mp.”*

Această **Atenţionare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, BIHOR, BISTRIŢA-NĂSĂUD, BRAŞOV, CLUJ, COVASNA, HARGHITA, HUNEDOARA, MARAMUREŞ, MUREŞ, NEAMŢ, SIBIU şi SUCEAVA (13 prefecturi)– COD GALBEN.*

**ÎN ŢARĂ**

Vremea s-a încălzit față de ziua precedentă, mai semnificativ în sud-vestul teritoriului, astfel că valorile termice s-au situat în jurul normelor climatologice specifice acestei date. În primele ore ale intervalului nebulozitatea a mai persistat în dealurile subcarpatice din sud, în special ale Olteniei, unde cu totul izolat a mai plouat slab, apoi instabilitatea atmosferică a fost temporar accentuată la munte și în regiunile intracarpatice. Aceasta s-a manifestat prin dezvoltări noroase convective, averse, însoțite și de descărcări electrice, după-amiaza local la munte și în Transilvania, pe arii mai restrânse în Maramureș, iar mai ales spre seară și noaptea cu precădere în Crișana și Banat. Ploile au avut și caracter torențial, iar în intervale scurte de timp, în centrul teritoriului și în zonele montane aferente, cantitățile de apă au depășit izolat 20...25 l/mp (până la 54 l/mp în județul Harghita - stația meteo Bucin, unde a căzut și grindină). În restul teritoriului cerul a fost variabil. Vântul a suflat slab și moderat, cu unele intensificări în sudul Banatului și în Carpații Meridionali (unde mai ales noaptea au fost rafale de 55...60 km/h), pe arii restrânse și în sudul Transilvaniei, iar de scurtă durată și în timpul ploilor. Stratul de zăpadă, în continuă diminuare, s-a menținut pe alocuri în zona montană foarte înaltă la peste 2000 m și măsura -în platformele stațiilor meteorologice- până la 110 cm în Munții Bucegi și 44 cm în Munții Făgăraș. Temperaturile maxime s-au încadrat între 20 de grade la Petroșani, Voineasa, Câmpulung și Sulina și 28 de grade la Sighetu Marmației, Satu Mare, Supuru de Jos, Oradea, Holod, Gurahonț, Lugoj, Turnu Măgurele, Zimnicea, Giurgiu și București-Filaret, iar la ora 06 valorile termice erau cuprinse între 8 grade la Câmpina, Călărași și Grivița și 21 de grade la Moldova Nouă. Spre sfârșitul intervalului în depresiunile Carpaților Orientali s-a format ceață.

*Observații: de ieri, de la ora 06, au fost în vigoare 16 avertizări (1 cod portocaliu și 15 coduri galbene) pentru fenomene meteorologice periculoase imediate, emise după cum urmează:*

*- SRPV Cluj Napoca: 1 cod portocaliu și 5 coduri galbene;*

*- SRPV Timișoara: 7 coduri galbene;*

*- SRPV Sibiu: 3 coduri galbene.*

**LA BUCUREŞTI**

Vremea a fost predominant frumoasă și s-a încălzit. Cerul a fost variabil, iar vântul a suflat slab și moderat. Temperatura maximă a fost de 27 de grade la Afumați și Băneasa și 28 de grade la Filaret, iar la ora 06 se înregistrau 10 grade la Afumați și 11 grade la Filaret și Băneasa.

**3. Prognoza meteorologică în intervalul 06.06.2023, ora 09:00 –07.06.2023, ora 09:00**

**ÎN ŢARĂ**

Vremea va fi răcoroasă în vestul și nord-vestul teritoriului, iar în rest valorile termice se vor situa în jurul mediilor multianuale specifice perioadei. Cerul va prezenta înnorări și temporar va ploua, local în Banat, Crișana și în Maramureș și pe arii mai restrânse în Oltenia, Transilvania și nordul Moldovei. Vor fi mai ales averse, trecător însoțite și de descărcări electrice, iar izolat cantitățile de apă vor depăși 15...20 l/mp. În celelalte regiuni cerul va fi variabil, iar probabilitatea pentru astfel de fenomene va fi redusă. Vântul va continua să prezinte intensificări în sudul Banatului și la munte, în special în zona Carpaților Meridionali, cu viteze în general de 55...65 km/h, iar în rest va sufla slab și moderat, pe arii restrânse cu ușoare intensificări în nordul și centrul Moldovei. Temperaturile maxime se vor încadra în general între 21 și 28 de grade, cu cele mai scăzute valori în dealurile Crișanei și în Maramureș, iar cele minime între 9 și 17 grade, mai scăzute în estul Transilvaniei până spre 6 grade. În depresiunile intramontane, dimineața și noaptea vor fi condiții de ceață.

**LA BUCUREŞTI**

Vremea va fi predominant frumoasă. Cerul va fi variabil, iar vântul va sufla slab și moderat. Temperatura maximă va fi de 26...28 de grade, iar cea minimă de 12...14 grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

***Administrația Națională Apele Române*** revine cu informaţii suplimentare despre poluarea accidentală cu dejecții animaliere a apei pârâului Mocear, afluent de stânga al râului Mureș, care s-a produs în data de 04.06.2023, ora 17:30, la circa 1 km de intersecția DJ Reghin-Sovata cu DN Reghin–Tg-Mureș, județul Mureș. Nu s-a înregistrat mortalitate piscicolă.

Reprezentanţii S.G.A. Mureș s-au deplasat pe teren pentru investigații în vederea identificării sursei de poluare. S-a constatat faptul că prin șanțul pluvial care subtraversează DJ Reghin-Sovata se scurgea un debit de cca. 2 l/s de apă, care avea o încărcare cu substanțe specifice dejecțiilor animaliere și care se descărca în pârâul Mocear. A fost verificată ferma de bovine situată în această zonă, respectiv ferma Mocear aparținând de S.C. Ambisco S.R.L. și nu s-au identificat evacuări sau scurgeri neconforme de ape uzate provenite de la animale (nu au fost identificate surse de poluare). Au fost recoltate probe de apă, în vederea efectuării analizelor la laboratorul acreditat A.B.A. Mureș.

În urma efectuării analizelor de laborator, pentru probele de apă recoltate în data de 04.06.2023, se constată următoarele:

- calitatea apei, care se scurgea prin șanțul pluvial, se caracterizează prin indicatorii de calitate specifici apelor încărcate cu dejecții animaliere (substanțe organice, nutrienți, miros specific, culoare maronie, etc) și un conținut mare în suspensii, caracteristic apelor pluviale;

- efectul poluării se constată în pr. Mocear, după confluența cu apa din șanțul pluvial, conform indicatorilor de calitate (CCO-Cr, amoniu, azot total);

- în secțiunea r. Mureș, aval 10 m de confluența r. Mureș cu pr. Mocear se observă efectul poluării în comparație cu indicatorii din r. Mureș, 10 m amonte (creșterea valorilor CCO-Cr, amoniu, azot total, scăderea conținutului în oxigen dizolvat);

- efectul poluării în râul Mureș este punctual.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.

DIRECȚIA COMUNICARE